ΓΡΑΠΤΗ ΕΡΩΤΗΣΗ E-0320/02

υποβολή: Christopher Beazley (PPE-DE) προς την Επιτροπή

(12 Φεβρουαρίου 2002)

Θέμα: Προετοιμασίες για το Ευρωπαϊκό Συμβούλιο της Βαρκελώνης

Το Ευρωπαϊκό Συμβούλιο της Λισσαβώνας του 2000 κάλεσε το Συμβούλιο και την Επιτροπή, από κοινού με τα κράτη μέλη, να διευκολύνουν, όπου είναι δυνατόν, τη δημιουργία, περί τα τέλη του 2001, ενός διευρωπαϊκού δικτύουψηλής ταχύτητας για τις ηλεκτρονικές επιστημονικές επικοινωνίες, με τηνποστήριξη της ΕΤΕ, το οποίο θα διασυνδέει ερευνητικά κέντρα και πανεπιστήμια, καθώς και τις επιστημονικές βιβλιοθήκες, τα επιστημονικά κέντρα και, σταδιακά, τα σχολεία. Επετεύχθη ο στόχος αυτός·

Απάντηση του κ. Liikanen εξ ονόματος της Επιτροπής

(16 Απριλίου 2002)

Η Επιτροπή, που συνεργάστηκε με τα κράτη μέλη, επικροτεί το γεγονός ότι ο εν λόγω στόχος που διατυπώθηκε στο Ευρωπαϊκό Συμβούλιο του 2000 επιτεύχθηκε εγκαίρως, πράγμα που αναβάθμισε κατά πολύ σε παγκόσμιο επίπεδο το ευρωπαϊκό δίκτυοψηλής ταχύτητας για την έρευνα.

Η διασύνδεση των Εθνικών Έρευνητικών και Εκπαιδευτικών Δικτύων (ΕΕΕΔ) στην Ευρώπη έχει ύψιστη πολιτική σημασία δεδομένου ότι αποτελεί μια από τις κύριες συνιστώσες για το Ίντερνετ νέας γενεάς και τη συγκρότηση του Ευρωπαϊκού Χώρου Έρευνας (ΕΧΕ).

Συγκεκριμένα, από τη Νοεμβρίου 2001 έχει τεθεί στην Ευρώπη σε πλήρη λειτουργία το διευρωπαϊκό δίκτυο (GEANT), που λειτουργεί με ταχύτητα 10 gigabit ανά δευτερόλεπτο (Gbps) και συνδέει 32 ΕΕΕΔ. Πρόκειται για δεκαεξαπλάσια ταχύτητα σε σύγκριση με το 2000.

Ταυτοχρόνως, έχουν αναβαθμιστεί τα ΕΕΕΔ και, συνολικώς, οι δυνατότητες πρόσβασης όλων των ευρωπαϊκών ερευνητικών ινστιτούτων και πανεπιστημίων έχουν αυξηθεί σημαντικά.

Το Αξιότιμο Μέλος θα βρει στο παράρτημα που αποστέλλεται άμεσα στο Αξιότιμο Μέλος και τη Γραμματεία του Κοινοβουλίου χρήσιμα στοιχεία από τα οποία προκύπτει ότι η Ευρώπη ευρίσκεται σε πολύ ανταγωνιστική θέση σε διεθνές επίπεδο.

Για άκρως απαιτητικές κοινότητας ερευνητών (π.χ. CERN, Ευρωπαϊκό Εργαστήριο Μοριακής Βιολογίας) αναπτύσσονται επίσης συμπληρωματικές πειραματικέςποδομές GRID.

Η δυνατότητα σύνδεσης σχολείων αντιμετωπίζεται με διαφορετικό τρόπο από τα διάφορα κράτη μέλη, αλλά σε πολλές περιπτώσεις παρέχεται μέσω των ΕΕΕΔ.

Η συνεργασία με την Ευρωπαϊκή Τράπεζα Επενδύσεων (ΕΤΕ) κατέληξε στηνπογραφή μνημονίου συνεννόησης τον Ιούνιο του 2001. Αυτή η συμφωνία μεταξύ της Κοινότητας και της ΕΤΕ ενισχύει τη συνεργασία ούτως ώστε να προωθηθεί η ερευνητική και τεχνολογική καινοτομία στην Ευρώπη με την προσφορά συμπληρωματικών, αλλά ανεξάρτητων, μορφών χρηματοδοτικής ενίσχυσης στους ερευνητές. Επιπλέον, η πρωτοβουλία της ΕΤΕ με τίτλο Καινοτομία 2000 (Innovation 2000) αποσκοπεί συγκεκριμένα στον τομέα των δικτύων πληροφορικής και τεχνολογίας επικοινωνιών. Στο πλαίσιο του 6ου Προγράμματος Πλαισίου για την Έρευνα και Τεχνολογική Ανάπτυξη αναμένεται ότι θα παρέχονται επιπλέον ευκαιρίες για την ενίσχυση και χρηματοδότηση ερευνητικώνποδομών.

Ως συμπέρασμα, η Επιτροπή επικροτεί το γεγονός ότι ο στόχος που όρισε το Συμβούλιο έχει επιτευχθεί εντός του χρονοδιαγράμματος. Περαιτέρω προσπάθειες για τηνποστήριξη και την βελτίωση της θέσης της Ευρώπης θα καταβληθούνπό το 6ο Πρόγραμμα Πλαίσιο, όπου εντάσσεται το θέμα GEANT και GRID που έχει ήδη λάβει ευρείαποστήριξη από το Κοινοβούλιο και το Ευρωπαϊκό Συμβούλιο.